CELEX: 62010CA0162
Language: da
Date: 2012-03-15 00:00:00
Title: Sag C-162/10: Domstolens dom (Tredje Afdeling) af 15. marts 2012 — Phonographic Performance (Ireland) Ltd mod Ireland og Attorney General (anmodning om præjudiciel afgørelse fra High Court of Ireland — Irland) (Ophavsret og beslægtede rettigheder — direktiv 2006/115/EF — artikel 8 og 10 — begrebet »bruger« og »kommunikation til offentligheden« — afspilning af fonogrammer ved hjælp af fjernsyns- og/eller radioapparater i hotelværelser)

5.5.2012   
            
            
               DA
            
            
               Den Europæiske Unions Tidende
            
            
               C 133/3
            
         Domstolens dom (Tredje Afdeling) af 15. marts 2012 — Phonographic Performance (Ireland) Ltd mod Ireland og Attorney General (anmodning om præjudiciel afgørelse fra High Court of Ireland — Irland)
   (Sag C-162/10) (1)
   
   (Ophavsret og beslægtede rettigheder - direktiv 2006/115/EF - artikel 8 og 10 - begrebet »bruger« og »kommunikation til offentligheden« - afspilning af fonogrammer ved hjælp af fjernsyns- og/eller radioapparater i hotelværelser)
   2012/C 133/05
   Processprog: engelsk
   
      Den forelæggende ret
   
   High Court of Ireland
   
      Parter i hovedsagen
   
   
      Sagsøger: Phonographic Performance (Ireland) Ltd
   
      Sagsøgte: Irland og Attorney General
   
      Sagens genstand
   
   Anmodning om præjudiciel afgørelse — High Court of Ireland — fortolkning af artikel 8, stk. 2, og artikel 10, stk. 1, litra a), i Europa-Parlamentets og Rådets direktiv 2006/115/EF af 12. december 2006 om udlejnings- og udlånsrettigheder samt om visse andre ophavsretsbeslægtede rettigheder i forbindelse med intellektuel ejendomsret (EUT L 376, s. 28) — radio- og tv-spredning af fonogrammer til offentligheden — ret til et rimeligt vederlag til kunstnere og producenter — begrebet »bruger« og »kommunikation til offentligheden« — installation af fjernsyns- og/eller radioapparater i hotelværelser, hvortil hotelejeren overfører et radio-/fjernsynssignal
   
      Konklusion
   
   
               1)
            
            
               En hotelejer, som i hotelværelser stiller fjernsyns- og/eller radioapparater til rådighed, hvortil denne overfører et radio-/fjernsynssignal, er en »bruger«, som foretager »kommunikation til offentligheden« af et radio-/fjernsynsudsendt fonogram som omhandlet i artikel 8, stk. 2, i Europa-Parlamentets og Rådets direktiv 2006/115/EF af 12. december 2006 om udlejnings- og udlånsrettigheder samt om visse andre ophavsretsbeslægtede rettigheder i forbindelse med intellektuel ejendomsret.
            
         
               2)
            
            
               En hotelejer, som i hotelværelser stiller fjernsyns- og/eller radioapparater til rådighed, hvortil denne overfører et radio-/fjernsynssignal, har pligt til at betale et rimeligt vederlag som omhandlet i artikel 8, stk. 2, i direktiv 2006/115 for afspilningen af et radio-/fjernsynsudsendt fonogram ud over det rimelige vederlag, der betales af radio-/fjernsynsvirksomheden.
            
         
               3)
            
            
               En hotelejer, som i hotelværelser ikke stiller fjernsyns- og/eller radioapparater til rådighed, men stiller andre former for apparater samt fonogrammer i fysisk eller digital form, som kan afspilles eller høres ved hjælp af disse apparater, til rådighed, er en »bruger«, der foretager »kommunikation til offentligheden« af et fonogram i den forstand, hvori udtrykket er anvendt i artikel 8, stk. 2, i direktiv 2006/115. Hotelejeren har følgelig pligt til at betale et »rimeligt vederlag« som omhandlet i denne bestemmelse for overføringen af de pågældende fonogrammer.
            
         
               4)
            
            
               Artikel 10, stk. 1, litra a), i direktiv 2006/115, der fastsætter en indskrænkning i retten til det rimelige vederlag, der er fastsat i direktivets artikel 8, stk. 2, ved »privat brug« giver ikke medlemsstaterne mulighed for at fritage en hotelejer, der foretager en »kommunikation til offentligheden« af et fonogram som omhandlet i direktivets artikel 8, stk. 2, for pligten til at betale et sådant vederlag.
            
         
      (1)  EUT C 161 af 19.6.2010.